ג'ובאני תומאזו

ג'ובאני תומאזו (באיטלקית: Giovanni Tommaso; נולד ב-20 בינואר 1941) הוא נגן קונטרבס, מלחין, מעבד ומנהל הרכב איטלקי בתחום הג'אז המודרני. ג'ובאנו תומאזו, יליד לוקה, למד לראשונה נגינה בפסנתר אצל אחיו ואחותו, בהמשך למד נגינה בגינה בקונטרבס אצל מורים פרטיים ובקונסרבטוריון בבולוניה. הוא התחיל להופיע בעיר הולדתו, לוקה, יחד עם אחיו, ויטו תומאזו, שניגן בפנסתר. הם הקימו בעיר את ההרכב "הרביעייה של לוקה" ("Quartetto di Lucca“) שהושפעה על ידי רביעיית הג'אז המודרני (Modern Jazz Quartet) והפכה פופולרית באיטליה בשנים 1966-1957. בשנת 1958 להקה זו זכתה ב"גביע הג'אז", תחרות רדיופונית שאורגנה על ידי רשות השידור האיטלקית RAI. בגיל 18 ניגן בהרכבי ג'אז שהופיעו על ספינות קרוז, וכך פקד לראשונה בשנים 1959 ו-1960 את מועדוני הג'אז של ניו יורק, בהם פגש מוזיקאים ידועים כמו פול צ'יימברס, ריי בראון וצ'ארלס מינגוס. עוד בשנות לימודיו בקונסרבטוריון של בולוניה הקים שלישייה יחד אמדאו תומאזי בפסנתר, וג'ג'ה מונארי בתופים. בשנת 1967 תומאזו העביר את פעילותו לרומא, בה הופיע לצידם של ג'וני גריפין, סאני רולינס, צ'ט בייקר ובארני קסל. יחד עם פפיטו פיניאטלי פתח את "Music inn" שהפך לאחד ממועדוני הג'אז החשובים של רומא ושבו ליווה אמנים כמו דקסטר גורדון, ג'וני גריפין, ארט פארמר וקני דרו. באותה תקופה שיתף פעולה גם עם סטיב לייסי, נגן סקסופון אמריקאי מניו יורק שהתיישב ברומא והיה ממובילי הג'אז האוונגרדי שבאותן השנים. ב-1971 הוא הקים את ההרכב "פריג'או" לרוק-ג'אז (שכלל גם פרנקו ד'אנדראה) שפרסם שמונה אלבומים וערך סיורי מופעים רבים עד שנת 1977. תומאזו ייסד בשנת 1983 יחד עם נגן הסקסופון אלט מסימו אורבאני רביעייה משל עצמו -"ד'ה בלסינג" (The Blessing). החל מ-1985 ניהל תומאזו סמינרים ב-Umbria Jazz Clinics ולימד ג'אז בקונסרבטוריון על שם פרנצ'סקו מורלאקי בפרוג'ה. כמו כן מזה שנים רבות מלמד במרכז החינוכי למוזיקה מודרני (Centro Educativo Musica Moderna) בבוסרו, מילנו. הוא הלחין מעל 100 שעות פסקולים של סרטים, בעיקר סרטי תעודה וסרטים אילמים ישנים של צ'ארלי צ'פלין ובסטר קיטון עבור רשות השידור האיטלקי RAI. בשנים 1980-1990 הוא הופיע בהרכב של פרנקו ד'אנדראה והקליט איתו את האלבומים "Kick Off" ו"Airegin". עבד תקופה כמפיק ומעבד בשביל כוכבי פופ כמו מינה, לוצ'ו דאלה, סמי דייוויס ג'וניור, ג'אני מורנדי וג'ינו פאולי. השפיעו על יצירתו נגני קונטרבס כגון סקוט לאפארו ופול צ'יימברס, וכן מוזיקאים כמו צ'ארלי פארקר, סאני רולינס, ת'לוניוס מונק ומיילס דייוויס. נגן הקונטרבס ברונו לתומאזו הוא בן דודו. פרס דוד די דונטלו של האקדמיה לקולנוע האיטלקית על המוזיקה לסרט Ma quando arrivano le ragazze Il quartetto di Lucca (RCA Italiana) Perigeo_(gruppo_musicale) (RCA Italiana) GND: GND (RCA) Giovanni Tommaso Quintet: Via G.T. (Red Records) Giovanni Tommaso Quintet: To Chet (Red Records) Giovanni Tommaso Quintet: Over the ocean (Red Records) Giovanni Tommaso Quintet: Strane stelle strane (BMG) Lee Konitz, E. Rava, F. D'Andrea, G. Tommaso, G. Munari: Stereokonitz (RCA Italiana) D'Andrea, Tommaso, Gatto: Kick off (Red Records) D'Andrea, Tommaso, Gatto: Airegin (Red Records) Ian Carr: Item: Giovanni Tommaso. In: Ian Carr, Digby Fairweather,Brian Priestley: „Jazz: Rough Guide“, Stuttgart, Metzler 2004 (2. Auflage); ISBN 3-476-01892-X Richard Cook & Brian Morton: The Penguin Guide to Jazz ג'ובאני תומאזו, במסד הנתונים הקולנועיים IMDb (באנגלית) ג'ובאני תומאזו, באתר AllMusic (באנגלית) ג'ובאני תומאזו, באתר MusicBrainz (באנגלית) ג'ובאני תומאזו, באתר Discogs (באנגלית) ג'ובאני תומאזו, באתר Songkick (באנגלית) ג'ובאני תומאזו, באתר DNCI ריאיון עם תומאזו על ידי קונצ'יטה דה סימונה באתר "רומא סטה" לרגל מלאות 50 שנה של פעילות מוזיקלית ביוגרפיה באתר התקשורת everything באתר Film music on the web